Αριθ. C 139/8 Επίσημη Εφημερίδα των Ευρωπαϊκών Κοινοτήτων 5. 6. 89 
Γνωμοδότηση για την πρόταση για οδηγία του Συμβουλίου που τροποποιεί την οδηγία 75/106/ΕΟΚ περί 
προσεγγίσεως των νομοθεσιών των κρατών μελών των αναφερομένων στην προσυσκευασία κατ' όγκον 
ορισμένων προσυσκευασμένων υγρών (') 
(89/C 139/03) 
Στις 16 Ιανουαρίου 1989, και σύμφωνα με το άρθρο 100 Α της Συνθήκης περί ιδρύσεως της Ευρωπαϊκής 
Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και 
Κοινωνικής Επιτροπής σχετικά με την παραπάνω πρόταση. 
Το τμήμα βιομηχανίας, εμπορίου, βιοτεχνίας και υπηρεσιών, στο οποίο είχε ανατεθεί η προετοιμασία 
των σχετικών εργασιών της ΟΚΕ, υιοθέτησε τη γνωμοδότηση του την 1η Μαρτίου 1989 με βάση 
εισηγητική έκθεση του κ. Gardner. 
Κατά τη 264η σύνοδο ολομέλειας, συνεδρίαση της 30ής Μαρτίου 1989, η Οικονομική και Κοινωνική 
Επιτροπή υιοθέτησε ομόφωνα με μια αποχή την ακόλουθη γνωμοδότηση. 
1. Γενικές παρατηρήσεις 
Στην οδηγία 75/106/ΕΟΚ καθορίζονται κλίμακες οι οποίες 
δίνουν τις μοναδικές κατ' όγκον συσκευασίες στις οποίες 
μπορεί να πωλείται αριθμός τροφών σε υγρή μορφή. 
Στο άρθρο 5, το οποίο έχει τροποποιηθεί αρκετές φορές, 
γίνεται λόγος για τα κρασιά. Η τωρινή πρόταση της Επιτρο­
πής δεν αναφέρεται στην αρχική οδηγία, αλλά σε δύο από 
τις τροποποιήσεις. Η αλληλεπίδραση των διάφορων τρο­
ποποιήσεων δημιουργεί μεγάλη σύγχυση- γι' αυτό, το τμήμα 
προτείνει στην Επιτροπή να συντάξει το κείμενο από την 
αρχή· 
2. Ειδικές παρατηρήσεις 
2.1. Άρθρο 1.1 
Εδώ τροποποιείται το σημερινό άρθρο 5(3), βάσει του οποίου 
επιτρέπονταν προσωρινές παρεκκλίσεις σε μερικά κράτη 
μέλη, παρεκκλίσεις οι προθεσμίες των οποίων θα έπρεπε να 
είχαν ήδη εκπνεύσει. 
Η Επιτροπή προτείνει τώρα παράταση δύο παρεκκλίσεων για 
την Ελλάδα και καθιέρωση τριών περαιτέρω για την Ισπανία. 
Οι παρεκκλίσεις αυτές αφορούν τα κρασιά σε επιστρεφόμενες 
μόνο φιάλες. 
Η ΟΚΕ συμφωνεί να ισχύσουν οι εν λόγω παρεκκλίσεις μέχρι 
τέλος του 1992, υπό τον όρο ότι θα αναφέρεται σαφώς στην 
οδηγία ότι και στις δύο περιπτώσεις θα ισχύσουν για τη 
διάθεση και πώληση στην Ελλάδα και Ισπανία μόνον. 
Η προστατευτική αυτή ρήτρα ισχύει σήμερα για την Ελλάδα, 
όχι όμως για την Ισπανία. 
2.2. Άρθρο 1.2 
Η νέα πρόταση αποσκοπεί σε καθορισμό μιας επιτρεπόμενης 
σειράς όγκων όπως φαίνεται στη συνέχεια (οι νέες προτεινό­
μενες τιμές είναι με χοντρά γράμματα): 2.2.1. Όλοι οι αριθμοί εκφράζουν λίτρα. 
0,10 - 0,187 - 0,25 - 0,375 - 0,50 - 0,62 (2) - 0,75 — 1 
— 1,5 — 2 — 3 — 4 — 5 — 6 — 8 — 9—10. 
2.2.2. Η ΟΚΕ δεν προβάλλει αντιρρήσεις για τους νέους 
προτεινόμενους όγκους. 
2.2.3. Η ΟΚΕ πιστεύει ωστόσο ότι θα πρέπει να επιτραπούν 
οι πωλήσεις σε οποιαδήποτε συσκευασία κάτω από τα 0,25 
λίτρα· προκειμένου δε για ποσότητες μεγαλύτερες των 2 
λίτρων, να επιτραπούν οι πωλήσεις σε συσκευασίες στις 
οποίες η περιεχόμενη ποσότητα να αυξάνεται κατά μονάδα 
όγκου, δηλαδή κατά 1 λίτρο. Αυτά δε, για τους εξής λόγους: 
Συσκευασίες 0,25 λίτρων και μικρότερες πωλούνται για 
ατομική κατανάλωση. Δεδομένου ότι ο όγκος πρέπει να 
εμφαίνεται σαφώς στη φιάλη, η πώληση των ατομικών 
αυτών φιαλών στα καλύτερα για την αγορά μεγέθη φαίνε­
ται να παρουσιάζει κάθε πλεονέκτημα, δεδομένης της 
ποικιλίας καταναλωτικών συνηθειών, τιμών πώλησης 
(μετά φόρου) και νόμων περί κατανάλωσης οινοπνευματω­
δών και περί οδήγησης. Αναφορικά με τις μεγαλύτερες 
συσκευασίες, αυτές πρέπει να επιτρέπονται για κρασιά με 
μικρότερη περιεκτικότητα σε οινόπνευμα. 
Στα ανώτερα κλιμάκια της κλίμακας επιτρεπόμενων 
συσκευασιών, επιτρέπονται όλες οι συσκευασίες σε 
ακέραιες τιμές λίτρων μέχρι τα 10, με εξαίρεση τα 7 λίτρα. 
Η εξαίρεση αυτή δεν φαίνεται λογική. 
2.2.4. Η ΟΚΕ προτείνει κατά συνέπεια, την παρακάτω 
σειρά όγκων για οίνους των οποίων η ζύμωση έχει ολοκλη­
ρωθεί: 
Οποιοσδήποτε όγκος μέχρι 0,25 λίτρα (συμπεριλαμβανομέ­
νου) 
0,375 - 0,5 - 0,62(2) - 0,75 - 1 - 1,5 — 2 
οποιοσδήποτε όγκος ακέραιο πολλαπλάσιο της μονάδας. 
2.3. Άλλες προτάσεις 
Όταν η Επιτροπή τροποποιήσει την οδηγία, ανάλογη διόρ­
θωση θα μπορούσε να γίνει και στο μέρος 2(α) του παραρτή-
(') ΕΕ αριθ. C 31 της 7. 2. 1989, σ. 6. (2) Μόνο για ορισμένα γαλλικά κρασιά. 
5. 6. 89 Επίσημη Εφημερίδα των Ευρωπαϊκών Κοινοτήτων Αριθ. C 139/9 
ματος III, όπου γίνεται λόγος για τους αφρώδεις οίνους. Οι 
επιτρεπόμενοι σήμερα όγκοι είναι 0,125 και 0,2 λίτρα. 
Βρυξέλλες, 30 Μαρτίου 1989. Η Επιτροπή θα πρέπει επίσης να επανεξετάσει τις άλλες 
κλίμακες με στόχο τη διαφάνεια και τη μέγιστη επιλογή για 
τους καταναλωτές. 
Ο Πρόεδρος της 
Οικονομικής και Κοινωνικής Επιτροπής 
Alberto MASPRONE 
Γνωμοδότηση για την πρόταση απόφασης του Συμβουλίου σχετικά με το κοινοτικό πρόγραμμα δράσης 
για την βελτίωση της απόδοσης κατά τη χρήση της ηλεκτρικής ενέργειας (') 
(89/C 139/04) 
Το Συμβούλιο των Ευρωπαϊκών Κοινοτήτων αποφάσισε στις 11 Νοεμβρίου 1988 σύμφωνα με το άρθρο 
235 της Συνθήκης ΕΟΚ να ζητήσει τη γνωμοδότηση της Οικονομικής και Κοινωνικής Επιτροπής για 
την παραπάνω πρόταση. 
Το τμήμα ενέργειας, πυρηνικών θεμάτων και έρευνας στο οποίο ανατέθηκε η προετοιμασία των 
σχετικών εργασιών υιοθέτησε τη γνωμοδότηση του στις 3 Μαρτίου 1989 με βάση την εισήγηση του 
κ. Van Dam. 
Η Οικονομική και Κοινωνική Επιτροπή υιοθέτησε κατά τη 264η σύνοδο ολομέλειας (συνεδρίαση της 
30ής Μαρτίου 1989) χωρίς ψήφους κατά και με 2 αποχές, την ακόλουθη γνωμοδότηση. 
Η ΟΚΕ συμφωνεί με τους στόχους που επιδιώκονται με την 
πρόταση απόφασης του Συμβουλίου. Δεν αναμένει να συντε­
λέσει στη μείωση της συνολικής κατανάλωσης ηλεκτρικής 
ενέργειας στην Κοινότητα. Ωστόσο η απόφαση αυτή, εάν 
είναι ορθοί οι υπολογισμοί της Επιτροπής, μπορεί να συμβάλ­
λει στην επίτευξη των στόχων που θέτει η Κοινότητα όσον 
αφορά την εξοικονόμηση ενέργειας. 
Η μορφή και το περιεχόμενο της πρότασης δίνουν αφορμή 
για τη διατύπωση των ακόλουθων παρατηρήσεων. 
1. Εισαγωγή 
1.1. Η παρούσα πρόταση απόφασης εντάσσεται στα πλαί­
σια της υλοποίησης των ενεργειακών στόχων που όρισε το 
Συμβούλιο το Σεπτέμβριο 1986(2) για το 1995. Ένας από τους 
στόχους αυτούς είναι η βελτίωση κατά τουλάχιστον 20% της 
τελικής απόδοσης της ενέργειας. 
(') ΕΕ αριθ. C 307 της 2. 12. 1988, σ. 1. 
(2) Ψήφισμα του Συμβουλίου της 16ης Σεπτεμβρίου 1986 (ΕΕ αριθ. 
C 241 της 25. 9. 1986, σ. 1). 1.2. Η Επιτροπή δικαιολογεί την πρόταση της με το επιχεί­
ρημα της ύπαρξης σημαντικών δυνατοτήτων εξοικονόμησης 
στην κατανάλωση ηλεκτρικής ενέργειας η οποία αντιπρο­
σωπεύει το 17% της ζήτησης σε ενέργεια στην Κοινότητα 
και 35 % της συνολικής κατανάλωσης σε πρωτογενή ενέργεια 
[δηλαδή 367 ΤΙΠ(3)] ενώ είναι δυνατό να φθάσει μέχρι το 
20 % κατά το έτος 2000. 
1.3. Το κοινοτικό πρόγραμμα δράσης επιδιώκει διττό 
στόχο,δηλαδή: 
— να επηρεάσει τη συμπεριφορά των καταναλωτών όσον 
αφορά την επιλογή αποτελεσματικότερων ηλεκτρικών 
συσκευών και την καλύτερη δυνατή χρησιμοποίηση των 
συσκευών αυτών, 
— να βελτιώσει την ενεργειακή απόδοση των ηλεκτρικών 
συσκευών και διεργασιών και να καταστήσει δυνατή τη 
διάθεση στην αγορά αποδοτικότερων συσκευών. 
1.4. Οι προβλεπόμενες δράσεις αφορούν τους ακόλουθους 
τέσσερεις τομείς: 
— την πρόσβαση των καταναλωτών στην πληροφόρηση, 
— την αποτελεσματικότητα των ηλεκτρικών συσκευών, 
(3) ΤΙΠ: τόννοι ισοδύναμου πετρελαίου.